《八月过西林一首》
宋代·王阮

似应沙鹭有前期，装点秋原景最宜。落雨败梧随沆瀣，牵风寒藻舞沦漪。

流旋碧玉渠初满，剥尽黄花稻已衰。海里是非休苦恼，不如学取步兵痴。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。